Zaķusalas krastmala
Zaķusalas krastmala ir iela Rīgā, Zemgales priekšpilsētā, Zaķusalā. Zaķusalas krastmala ir vienīgā iela Zaķusalā, kas ir saglabājusies līdz mūsdienām, un stiepjas praktiski visas salas garumā. Senāk Zaķusalā ir bijušas sešas ielas. Zaķusalas krastmalai pāri iet Salu tilts un Kārļa Ulmaņa gatve. Zaķusalas krastmalas kopējais garums ir 2266 metri. Zaķusalas Krastmala Rīgas ielu sarakstā ir jau no 19. gadsimta 80. gadiem. Tā saukta arī par Krasta vai Krastmalas ielu. Kad salā tika nojaukta vēsturiskā apbūve, ielu pārdēvēja par Arvīda Pelšes krastmalu, bet kopš 20. gadsimta 90. gadiem sauc par Zaķusalas krastmalu.